386 a' magyar tud. társaság' értekezései. 



azáltal ollykor, mid(ín ott a' hazai só megfogyatkozik, külsá sóval élni 

 szabad legyen. 



A' 9-ik az: hogy az egyházak és igazgatóik vagyis a* főpapok, 

 a' bárók, 's Magyarországnak, és a' hozzá tartozó részeknek minden ne- 

 mesei régi szabadságaikban hagyassanak. 



A' 10-ik az: hogy az ország' kebelében akárhol tartózkodó egy 

 telkes nemesek, valamint a' birtokos nemesek, taksa' és mindennemű adó' 

 terhétől mentesek legyenek. 



A' 11-ik az: hogy egyházi hűbérek' osztogatásában és határszéli 

 várak' őrizetében a' régi mód mindenben megtartassék. 



A' 12-ik az: hogy Slavónia azon hajdani szokásában is megha- 

 gyassék , mellynél fogvást csak fél annyi taksákat és más adózásokat fi- 

 zet, mint Magyarország. 



A' 13-ik az: hogy a' hazafiak gyakor országgyűlések által nagyon 

 terheltetvén, e' decretum' költétől számítandó két egész esztendő alatt 

 országgyűlés ne tartassék. 



A' 14-ik az: hogy az emberölők a' legelső űnnepnyolczadi székre 

 idéztessenek, 's felettok ugyanazon széken, minden perhalasztás nélkül, 

 törvény szolgáltassék. 



A' 15-ik az: hogy koronázási decretuma, abban levén az ország' 

 szabadságai és szokásai legvilágosabban kifejezve, minden ágazataival és 

 záradékaival együtt teljes erejében rendíthetlenúi maradjon. 



A' zárszóban előadja a' király, hogy a' fenn érdeklett főpapok, 

 bárók, és nemesek ezen ágazatokat nekie bemutatván, elfogadásukért 

 esedeztek, és hogy ő azokat, mivel az ország és hazafiak' nem középsze- 

 rű hasznára szolgálóknak látszatnak, ezen levelébe foglalva elfogadta, 

 és helybenhagyta legyen , 's hogy azokat minden alattvalói által teljes 

 erejű decretum gyanánt megtartatni akarja, és önmaga is megtartandja. 

 Végre a' levél' külte után oda toldja a' király, hogy a' hazafiak' akaratja 

 ellen semmiféle taksát ki nem vetcnd. 



VIII Korvin Mátyásnak 1475-ki decretuma, melly Budán azon évi 

 űrnap utáni hétfőn költ, 's ifjabb Kovachich' felosztása szerint*) 11 ága- 

 zatból áll. Ezen decretumnak stílje rendkivűiileg alázatos. 



*) Lásd Sylloge Decret. Comit. I. köt. 221 — 226. lapjait. 



